钦定古今图书集成/历象汇编/乾象典/第054卷 > 张宿
## 钦定古今图书集成/历象汇编/乾象典/第054卷 > 张宿

按《尚书考灵耀》：“主春者张，昏中可以种稷。”

按《星经》阙。

按《史记天官书》：“张素为厨主觞客。”

〈注〉索隐曰：“素，嗉也。”《尔雅》云：“鸟张嗉。”郭璞云：“鸟受食之处也。”正义曰：张六星，六为嗉。主天厨饮食，赏赉觞客。

按《汉书天文志》：“张嗉为厨主觞客。”

按《博雅》。“张谓之鹑尾。”

按《晋书天文志》：“张六星，主珍宝，宗庙所用及衣服，又
主天厨饮食赏赉之事。”

按：《隋书天文志》同。

按《宋史天文志》，“汉永元铜仪，张宿十七度，唐开元游
仪十八度。”旧去极九十七度。景祐测验，张十八度，距
西第二星去极一百三度。

按《观象玩占》，“张六星为天府，一曰御府，一曰天昌，实
为朱鸟之嗉，火星也。主天庙明堂御史之位，金玉珍
宝，宗庙所用之物，天子内官衣服，远方贡物之库，主
天厨赏赉饮食之事，又主长养万物。”其北十三尺为
日月五星中道。